# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **Administrația Rezervației Biosferei Delta Dunării**, cu sediul în loc. Tulcea, str. Portului, nr.34 A, jud Tulcea, înregistrată la APM Tulcea cu nr. 1418/09.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.07.2017, că proiectul **„Asigurarea unui statut favorabil de conservare pentru salvarea de la extincție a populației de nurcă europeană – Mustela lutreola (specie de interes comunitar, critic periclitată) – din România – SAVE E-MINK-RO (2017-2020)”,** propus a se realiza în extravilanul comunelor Maliuc, Pardina, Sfantu Gheorghe și Sarichioi, judeţul Tulcea,  **nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejată Rezervația Biosferei Delta Dunării, ROSCI0065 Delta Dunării și ROSPA0031 Delta Dunării şi Complexul Razim-Sinoie.

- proiectul propus nu are impact negativ asupra speciilor şi habitatelor din RBDD. Integritatea ariilor naturale protejate de interes comunitar ROSCI0065 Delta Dunarii si ROSPA0031 Delta Dunarii și Complexul Razim-Sinoe nu este afectată, deoarece :

* nu se reduce suprafața habitatelor și/sau numărul exemplarelor speciilor de interes comunitar;
* nu se fragmentează habitatele de interes comunitar;
* nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;
* nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

- amplasamentul se află în extravilanul comunelor Maliuc, Pardina, Sfântu Gheorghe și Sarichioi, teren cu folosintă actuală de ape, bălți, stufăriș, canale. Pe amplasament nu au fost identificate specii și habitate de interes conservativ pentru care au fost desemnate ariile naturale protejate de interes comunitar ROSPA0031 Delta Dunării și Complexul Razim Sinoe și ROSCI0065 Delta Dunării, și care ar putea fi afectate de implementarea proiectului .

- proiectul propus are legătură și este necesar pentru managementul conservării ariilor naturale protejate de interes comunitar.

- lucrările propuse au ca efect creșterea șanselor de prevenire a dispariției speciei studiate, se înscriu în cadrul punctelor 6 și 7 ale Programului cu Obiectivele de Management pentru Conservarea Biodiversității și Dezvoltarea Durabilă în RBDD și în cadrul Proiectului de Mediu, suport pentru dezvoltarea durabilă în RBDD, Master Plan 2005.

**Localizarea proiectului :**

- amplasamentul se află în extravilanul comunelor Maliuc, Pardina, Sfântu Gheorghe și Sarichioi, judeţul Tulcea, pe un teren cu folosintă actuală ape, bălți, stufăriș, canale, face parte din domeniul public de interes naţional aflat în administrarea ARBDD Tulcea și este identificat prin :

**Comuna Pardina** : Extravilan T62 Hs741, Hc 742; T 63 Hs 749; T 58 Stf 714; T 59 Hc 717, Hs 720; T 60 Stf 725; T 28 Hc 332, Hs 358;

**Comuna Maliuc** : Extravilan T 9 Hs 161, Hc 139; T 16 Hs 289; T 17 Hc 292, Hs 293; T 18 Hs 297; T 19 Hs 298; T 21 Hs 300; T 22 Hs 307;

**Comuna Sfîntu Gheorghe** : Extravilan T 15 Hs 212; T 16 Hs 211; T 2 Hs 15/7;

**Comuna Sarichioi** : T 62 Dj 1117 (DJ 222)

Proiectul prevede următoarele lucrări :

* lucrări de supraînălțare a malurilor de canale;
* lucrări de revitalizarea ostroavelor;
* lucrări de creare de ecoducte pe șoselele unde s-au înregistrat mortalități de nurcă.

**Descrierea lucrărilor:**

* *Lucrările de supraînălțare a malurilor* constau în lucrări de terasamente necesare pentru realizarea unor platforme de supraînălțare suficient de mari și la niveluri medii – mici ale apelor în Dunăre;

Lucrările de supraînălțare a malurilor de canale se vor executa pe canale şi gârle pescăreşti care grupate pe complexe sunt următoarele :

* Un număr de **33** platforme de supraînălțare, poziționate în Complexul Acvatic Natural Șontea-Fortuna pe malul stâng/drept al Canalului de Centură Lac Fortuna
* Un număr de **4** platforme de supraînălțare, poziționate în Complexul Acvatic Natural Șontea-Fortuna pe malul stâng/drept al Canalului Ligheanca
* Un număr de **2** platforme de supraînălțare, poziționate în Complexul Acvatic Natural Matița-Merhei pe malul stâng/drept al Canalului Vișina
* Un număr de **5** platforme de supraînălțare, poziționate în Complexul Acvatic Natural Matița-Merhei pe malul stâng/drept al Canalului de la Sud de Stipoc.

Parametrii constructivi ai lucrărilor au fost dimensionaţi standard, pentru o lungime de 100 ml, în vederea creşterii şanselor de prevenire a dispariţiei speciei. O condiţie esenţială este cunoaşterea distribuţiei, a statutului (tendinţele populaţiilor, densitatea ş.a.) şi factorii limitanţi actuali, respectiv aplicarea unor măsuri de conservare *in situ* dar șiimportanţa canalului sau gârlei în sistemul hidrologic al complexelor acvatice naturale în particular, sau la nivelul întregii delte, în general.

 **Tehnologii de execuţie**

Pentru asigurarea fronturilor de lucru inca de la inceputul lucrărilor se vor executa pe toate amplasamentele operaţiuni de cosirea vegetaţiei acvatice (stuf, papură, zălogi, etc.) şi tăieri de sălcii şi sulinari în scaun cu îndepărtarea materialelor rezultate, pe ambele maluri, in afara zonelelor de depunere a terasamentelor.

* *Lucrările de revitalizare a ostroavelor* constau în lucrări de terasamente necesare pentru realizarea unor canale noi, suficient de mari și la niveluti medii – mici ale apelor în Dunăre;

Parametrii constructivi ai lucrărilor au fost dimensionaţi pentru fiecare ostrov în parte, în vederea revitalizării suprafeței studiate. Având în vedere regimul stagnant al canalelor, pe lângă rolul deosebit al acestora pentru creșterea gradului de conservare al nurcii europene se considera că aceasta din urmă va avea un rol de tip *umbrelă*, urmând ca foarte multe alte specii de plante și animale (pești, amfibieni, reptile, păsări și mamifere) să beneficieze de crearea de canale: în special plante și animale de interes comunitar – Natura 2000.

 **Tehnologii de execuţie**

Pentru asigurarea fronturilor de lucru inca de la inceputul lucrărilor se vor executa pe toate amplasamentele operaţiuni de cosirea vegetaţiei acvatice (stuf, papură, zălogi, etc.) şi tăieri de sălcii şi sulinari în scaun cu îndepărtarea materialelor rezultate, pe ambele maluri, in afara zonelelor de depunere a terasamentelor.

* *Lucrările de creare de ecoducte*, pe șoselele unde s-au înregistrat mortalități de nurcă europeană constau în lucrări de realizarea unor structuri care permit animalelor să tranverseze în siguranță autostrăzile și alte bariere construite de om.

Parametrii constructivi ai lucrărilor au fost dimensionaţi standard, pentru cele șase ecoducte, în vederea subtraversarii suprafeței studiate.

**Tehnologii de execuţie**

Pentru asigurarea fronturilor de lucru inca de la inceputul lucrărilor se vor executa pe toate amplasamentele operaţiuni de cosirea vegetaţiei acvatice (stuf, papură, zălogi, etc.) şi îndepărtarea obstacolelor rezultate sau intalnite, pe suprafata de lucru.

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfășurare a lucrărilor) se vor lua de către beneficiar și antreprenorul general urmatoarele măsuri :

Dat fiind faptul că lucrările de dragaje se execută de regulă în perioada caldă a anului, în scopul protecţiei peisajului, a florei şi faunei existente în zonele de amplasament, *se recomandă* :

* Terasamentele rezultate în urma dragajelor pentru lucrările de supraînălțare a malurilor se vor depune obligatoriu în corpul platformelor de supraînaltare, pe unul din malurile canalelor şi gârlelor în vederea asigurării cotei de coronament necesare.
* Terasamentele rezultate în urma dragajelor pentru lucrările de revitalizare a ostroavelor se vor depune obligatoriu in corpul digurilor adiacente canalelor ce urmeaza a fi excavate, pe unul din malurile acestora, în vederea asigurării cotei de fund a canalelor, necesare.
* Cosirea vegetaţiei dure şi tăierea în scaun a sălciilor şi sulinarilor existenţi pe amplasamentul lucrărilor să se facă numai în perioadele de repaus vegetativ, respectiv iarna, în lunile decembrie-februarie.
* Se vor îndepărta, dacă este cazul şi căzăturile de arborete care împiedică deplasarea utilajelor de săpat.
* In situaţia când pe amplasamentul lucrărilor se indentifică cuiburi ale păsărilor protejate sau adăposturi de animale sălbatice se vor lua toate măsurile necesare pentru protejarea acestora.
* Intreruperea lucrărilor de terasamente care se execută în luncă şi deltă în perioadele de inundaţii când cota apelor înregistrate la mira Tulcea va fi peste valoarea de +3,00 mr MN Sulina (citire mira +2,50 m).

Este interzisă folosirea unor utilaje cu un grad ridicat de uzură. La realizarea lucrărilor se vor utiliza numai acele utilaje, mijloace de transport la care nivelul de zgomot nu depășește limitele maxime admise de normative (45 Dba).

Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei si vegetației din jurul amplasamentului.

Pentru evitarea producerii unor poluări accidentale se vor lua următoarele măsuri :

* utilaje folosite pentru executarea lucrărilor vor avea reviziile tehnice la zi ;
* aprovizionarea cu carburant sau uleiuri nu se face în zona de lucru, utilajele vor fi trase la mal;
* în caz de viituri, ape mari – utilajele vor fi retrase din albiile canalelor sau gârlelor unde se lucrează.

Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfârsitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 52/24.11.2016, emis de Consiliul Județean Tulcea .

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

 Intocmit

 Elena ENE